
32 §
Kokouksen avaus
Laulettiin virsi 574:1-3. Alkuhartauden jälkeen puheenjohtaja avasi kokouksen.

33 §
Kokouksen laillisuus ja päätösvaltaisuus
[bookmark: _Hlk95472250]Kirkkojärjestyksen mukaan (KJ 3:36 §) kirkkovaltuusto voi asettaa toimikaudekseen johtokuntia kirkkoneuvoston alaisuuteen. Johtokunnan tehtävät määrätään kirkkovaltuuston hyväksymässä hallintosäännössä. Laajennetun Muhoksen seurakunnan kirkkovaltuusto on asettanut Utajärven ja Vaalan alueseurakuntiin johtokunnat toimikaudeksi 2025–2026 (KV 6.11.2024, 10 §)

Muhoksen seurakunnan hallintosäännön mukaan (6 §) Utajärven alueseurakunnan johtokuntaan kuuluu puheenjohtaja ja 6 muuta jäsentä. Valituilla jäsenillä on henkilökohtaiset varajäsenet. Johtokunnan puheenjohtajana toimii virkansa puolesta alueseurakunnan toimintaa johtava pappi. Johtokunta valitsee keskuudestaan varapuheenjohtajan toimikaudekseen. 

Hallintosäännön mukaan (15 §) johtokunnan kutsuu koolle puheenjohtaja tai hänen estyneenä ollessaan varapuheenjohtaja. Tämän kokouksen kokouskutsu on toimitettu johtokunnan jäsenille sekä kirkkoherralle 18.7.2025. 

Kirkkolain mukaan (KL 10:15 §) johtokunta on päätösvaltainen, kun enemmän kuin puolet jäsenistä on saapuvilla. Läsnä olevaksi katsotaan myös toimielimen jäsen, joka osallistuu kokoukseen sähköisesti.

Kirkkojärjestyksen mukaan (KJ 3:37 §) johtokunnan kokouksessa läsnäolo- ja puheoikeus on kirkkoneuvoston puheenjohtajalla ja kirkkoneuvoston siihen tehtävään valitsemalla jäsenellä. Kokouksen päätöksellä siinä voi olla läsnä muukin henkilö.

Esitys (pj):
Todetaan kokous lailliseksi ja päätösvaltaiseksi. 

Päätös:
Hyväksyttiin.

34 §
Pöytäkirjan pitäjän valinta
Hallintosäännön mukaan (15 §) kokouksen pöytäkirjaa pitää johtokunnan tähän tehtävään valitsema sihteeri. Pöytäkirjan pitämisestä ja sisällöstä vastaa puheenjohtaja (44 §).

Esitys (pj):
Pöytäkirjan pitäjänä johtokunnan kokouksissa toimikaudella 2025–2026 toimii vuorollaan joku alueseurakunnan työntekijöistä. Tässä kokouksessa pöytäkirjan pitäjänä toimii kanttori Anna-Mari Tuovinen.

Päätös:
Hyväksyttiin.

35 §
Pöytäkirjan tarkastajien valinta
Hallintosäännön mukaan (47 §) kokouksen pöytäkirjan tarkastaa kaksi kullakin kerralla tähän tehtävään valittua johtokunnan jäsentä, jollei johtokunta jonkin asian kohdalla toisin päätä.

Esitys (pj):
Valitaan kaksi pöytäkirjan tarkastajaa. 

Päätös:
Hyväksyttiin. Pöytäkirjan tarkastajiksi valittiin Tarja Kinnunen ja Merja Ämmänpää.


36 §
Pöytäkirjan nähtävillä olosta päättäminen
[bookmark: _Hlk95472411]Kirkkolain 10. luvun 23 §:n mukaan pöytäkirja sellaisesta toimielimen tai viranhaltijan päätöksestä, josta seurakunnan jäsen saa tehdä oikaisuvaatimuksen tai valituksen, on pidettävä siihen liitettyine oikaisuvaatimusohjeineen tai valitusosoituksineen tarkistamisen jälkeen yleisesti nähtävänä yleisessä tietoverkossa, jollei salassapitoa koskevista säännöksistä muuta johdu. Jos asia on kokonaan salassa pidettävä, pöytäkirjassa julkaistaan ainoastaan maininta salassa pidettävän asian käsittelystä.  Pöytäkirjassa tai viranhaltijapäätöksessä julkaistaan ainoastaan tiedonsaannin kannalta välttämättömät henkilötiedot. Pöytäkirjan sisältämät henkilötiedot on poistettava tietoverkosta oikaisuvaatimus- tai valitusajan päättyessä.

Esitys (pj):
Johtokunnan kokouksen tarkastettu pöytäkirja oikaisuvaatimusohjeineen on yleisesti nähtävänä kirkkoherranvirastossa ja seurakunnan verkkosivuilla 5.-19.8.2025. Kirkkoherranvirasto on avoinna tiistaina ja torstaina klo 9–12. 

Päätös:
Hyväksyttiin.

37 §
Työjärjestyksen hyväksyminen

Esitys (pj):
Johtokunta hyväksyy kokouskutsun mukaisen työjärjestyksen.

Päätös:
Hyväksyttiin.

[bookmark: _Hlk161047511]38 §
Testamenttilahjoituksen käyttö
Utajärvellä asuneet Vappu ja Martti Holappa ovat 19.4.2021 allekirjoittamallaan testamentilla ilmoittaneet luovuttavansa omaisuuttaan Utajärven seurakunnalle (nykyiselle Utajärven alueseurakunnalle). Vappu Holappa on kuollut 18.11.2023 ja Martti Holappa 1.12.2024. Perunkirjoitus on pidetty 17.2.2025. 

Testamenttimääräyksen mukaan ”Jäljellä oleva omaisuus menee täysin omistusoikeuksin Utajärven seurakunnalle Sangin ja Juorkunan hautausmaiden ylläpitoon ja kunnostustöihin. Vainajien toive on, että Utajärven seurakunta käyttää osan varoista Juorkunan hautausmaan vesipisteiden uusintaan ja kesätyöntekijöiden palkkaamiseen Juorkunan ja Sangin hautausmaille. Mikäli varoja jää, seurakunta saa päättää varojen käytöstä muihin tarkoituksiin.”

Muhoksen seurakunnan hallintosäännön (10 §) mukaan alueseurakunnan johtokunta päättää 
seurakunnalle kyseistä osa-aluetta varten lahjoitetun tai testamentilla annetun taikka lahjoitusvaroin hankitun sekä sellaisen omaisuuden sijaan tulleen omaisuuden ja sen tuoton käytöstä. Johtokunta on keskustellut testamenttilahjoituksesta ja sen käytöstä 30.4.2025 (20 §). 

Esitys (pj):
Johtokunnalle annetaan selvitys Vappu ja Martti Holapan antaman testamenttilahjoituksen tähänastisesta käytöstä.

Päätös:
Hyväksyttiin. Testamenttilahjoituksella on palkattu heinä-elokuun ajaksi Sangin ja Juorkunan hautausmaille osa-aikaiset kesätyöntekijät, joiden tehtäviin kuuluu hautakukkien kastelua ja yhteisestä siisteydestä huolehtimista. Työaika on 6-8- tuntia viikossa. Eira Karhula on toiminut kesätyöntekijänä Sanginkylän hautausmaalla ja Jenna Väisänen Juorkunan hautausmaalla. Juorkunan hautausmaan kastelujärjestelmän rakentaminen sekä Sangin vesijohtoverkoston laajentaminen päätettiin hankkia Oulujokilaakson Kiinteistöhuollolta. Muiden toimenpiteiden osalta jatketaan edellisessä kokouksessa päätetyn mukaisesti.




39 §
Nuoriso- ja rippikoulutyön tilannekatsaus
Edellisessä kokouksessa 22.5.2025 johtokunta antoi kirkkoneuvostolle lausunnon nuorisotyönohjaajan valinnasta Utajärven ja Vaalan seurakuntien alueelle. Virkaan sittemmin valittiin Jani Taivalkoski. Hän kuitenkin irtisanoutui koeajalla 16.6.2025. Kirkkoherra Vesa Palokangas on viranhaltijapäätöksenä palkannut Salla Karjalaisen määräaikaiseksi nuorisotyönohjaajaksi ja avoimen viran hoitajaksi 80 %:n työajalla 1.9.2025- 31.8.2026.

Esitys (pj):
Johtokunnalle annetaan selvitys alueseurakunnan nuoriso- ja rippikoulutyön tilanteesta.

Päätös:
Hyväksyttiin. Utajärven alueseurakunnassa käynnistyy syksyllä oma rippikouluryhmä, jonka ohjelma on aikataulutettu kevääseen 2026 saakka. Ensi kesän osalta rippikoululeirin pitopaikka on vielä täysin avoinna johtuen Koortilan mahdollisesta korjaustarpeesta.

40 §
Pienen kirkonkellon vastaanottaminen lahjoituksena
Utajärven kirkon kellotapulissa on tällä hetkellä kaksi isoa kelloa, joista ainoastaan toinen on ehjä ja viikoittaisessa käytössä. Johtokunnan jäsen Asko Merilä haluaa lahjoittaa Utajärven kirkon kellotapuliin pienen kirkonkellon eli ns. naisten ja lasten kellon. Pientä kelloa voitaisiin käyttää etenkin naisten ja lasten sanomakellojen soittamiseen. Kellon paikoilleen asentaminen sekä yhteensovittaminen soittoautomatiikkaan jäisi alueseurakunnan tehtäväksi. 

Esitys (pj):
Johtokunta esittää lämpimät kiitokset Asko Merilälle halukkuudesta pienen kirkonkellon lahjoittamiseen. Johtokunta valmistautuu kirkonkellon vastaanottamiseen sekä kellon asentamiseen ja yhteensovittamiseen soittoautomatiikan kanssa.

Päätös:
Hyväksyttiin. Pieni kirkonkello tilataan Itävallasta. Siihen päätettiin molempien kellojen kvartti-intervallin mukaisesti lisätä virrestä 584 sanat ”Siunaa ja varjele meitä”.

41 §
Alueseurakunnan toiminnan tilannekatsaus ja syyskauden toiminnan suunnittelu
Muhoksen seurakunnan hallintosäännön (10 §) mukaan alueseurakunnan johtokunnan tehtävänä on suunnitella ja kehittää seurakunnan hengellistä työtä alueellaan.

Esitys (pj):
Johtokunta saa toiminnan ja talouden tilannekatsauksen. Samalla johtokunta suunnittelee syyskautta 2025.

Päätös:
Hyväksyttiin. Heidi kertoi diakonian ja lähetyksen terveiset ja Anna-Mari musiikkityön terveiset.
Lisäksi Vesa kertoi Muhoksen laajentuneen seurakunnan viimeaikaisista henkilöstövaihdoksista sekä uuden seurakuntatalon rakentamisen käynnistymisestä.

42 §
Muut mahdolliset asiat 
· Osallistavan budjetin määrärahan (2000 euroa) käytön osalta päätettiin tehdä kysely seurakuntalaisille seurakunnan verkkosivujen ja Facebook-kanavan kautta sekä hyödyntäen Utajärven kunnan ilmoituskanavia ja Utajärveläiset- Facebook-ryhmää. 

· Keskusteltiin mahdollisuudesta järjestää yhteinen retki Kotiseutuyhdistyksen kanssa. Toive yhteiseen retkeen on tullut Kotiseutuyhdistykseltä. Samalla keskusteltiin laajentuneen seurakunnan alueella oleviin kirkkoihin järjestettävistä tutustumisretkistä ns. nonstop- bussiretkenä.





43 §
Ilmoitusasiat
Erityisiä ilmoitusasioita ei ollut.

44 §
Muutoksenhaku
Päätettiin antaa oikaisuvaatimusohjeet. Liite 1.

45 §
Kokouksen päätös
Kokouksen päätteeksi laulettiin iltavirsi 552. Puheenjohtaja päätti kokouksen klo 18.50.


